بسم الله والحمد لله والصلاة والسلام على رسول الله. عثمان بن عفان رضي الله عنه قيمة كبيرة جدا في الميزان الاسلامي اعتاد للاسف الشديد اصحاب الشبهات آآ من آآ طوائف مختلفة على مدار التاريخ في القديم وفي الوقت المعاصر على كيل التهم له
واتكلمنا قبل كده في حلقات كتيرة جدا في قضية الدفاع عن عثمان ابن عفان وتبيين الحقائق الخاصة به رضي الله عنه. بينسوا ان هذا الرجل اختاره النبي صلى الله عليه وسلم زوجا لابنته رقية. رضي الله عنها. ولما ماتت زوجه ام كلثوم رضي الله عنها
يعني اختيار النبي المعاشر له المصاحب له الذي رآه على حقيقته اختياره مرة واتنين للزواج من ابنته الاولى ثم الثانية بعد الموت الاولى. ده لوحده كافي جدا جدا في التعريف بقيمة هذا الرجل
ومش بس كده ده الرسول صلى الله عليه وسلم في احاديث صحيحة وزكرناها قبل كده ارجعوا للملفات الطويلة الكتيرة اللي اتكلمنا فيها عن سيدنا عثمان على هذه القناة قال ان هذا الرجل اذا وزن بالامة الاسلامية
يرجح بالامة الاسلامية ان خلى منها ابو بكر وعمر. يعني بتشيل ابو بكر وعمر وتوزن سيدنا عثمان بن عفان بمليارات المسلمين اللي فيهم شهداء وفيهم علماء وفيهم صالحين وفيهم عباد وزهاد كل ده وفيهم المنتقدين اللي بينتقدوا سيدنا عثمان بن
كل دول في كفة وعثمان لوحده في كفة يرجح بهم. انت عايز ايه طيب؟ العشرة المبشرين بالجنة من الطبقة الاولى. يعني شيء بكيلوا له الشبهات. من الشبهات كتيرة جدا بتبقى مبنية على معلومات منقوصة
عمدا او جهلا على طريقتي يا ايها الذين امنوا لا تقربوا الصلاة وما يقولش وانتم سكارى. القرآن لاقرب الصلاة او وويل للمصلين ما يكملش الاية الذين هم عن صلاتهم تسهو ما يكملش. فهو ييجي يحكي لك جزء من القصة
خص بسيدنا عثمان ويبتر اجزاء منها عمدا وبالتالي يوصلك الموضوع على ان هو شبهة. من هذه الشبهات المشهورة آآ احنا اتكلمنا على موقعة السبيطلة ارجعوا لها موقعة فتح تونس الفتح الاول لتونس سنة سبعة وعشرين من الهجرة في عهد سيدنا عثمان بن عفان وكان والي مصر في زلك الوقت
عبدالله بن سعد بن ابي صرح قائد المسلمين في موقعة السبيطلة فبعد هزه الموقعة يعني حصل موقف بيثروك شبهة ايه الشبهة ديت ان سيدنا عثمان ابن عفان اعطى عبدالله بن سعد بن ابي سرح خمس غنائم افريقيا. دي الشبهة عنوانها كده تلاقيها موجودة في الكتب بهزا النسق وحتى بدون تفصيلات
بدون تفسير لهزا الموضوع. انه اعطاء خمس غنائم افريقيا وليه اعطاه كده عشان هو قريبه الشبهة بتقول كده. هو قريبه ازاي؟ هو من بني عامر ابن لؤي. ما هواش اموي. مش زي عثمان بن عفان. لكنه اخوه في الرضاعة. هو فعلا اخوه في الرضاعة
بيقولوا ان هو علشان كده ادى له خمس غنائم افريقيا نرجع نحلل الموضوع من اوله وناخد القصة بقى على بعضها. القصة متكاملة. القصة متكاملة. ان عمر بن الخطاب رضي الله عنه كان رافض فتح تونس
واتكلمنا على كده في حلقة خاصة ارجعوا لها لان عمر بن الخطاب كان شايف ان تونس صعبة جدا على الفتح في الزروف اللي بتعيشها الدولة الاسلامية في زمن عمر. جيش المسلم في مصر قليل اللي هو هيفتح تونس
والجيش مشغول. الجيش الاسلامي بقى بشكل عام مشغول في حروب في فارس. وفي الشام. والاراضي دي مجهولة جديدة لا على المسلمين واعداد الرومان فيها كبيرة والجيش الروماني فيها قوي وضخم ومستقر منذ قرون
انتم عارفين تونس في ايدين الرومان من سنة مية ستة واربعين قبل الميلاد. بنتكلم على تمن قرون من السيطرة قرابة تمنميت سنة. فموضوع صعب. وجه سيدنا عثمان بن عفان في زمنه حصل انتقاد
لطرابلس على المسلمين كانت مع المسلمين انتقدت يعني استقلت عن المسلمين. وواحد اسمه جرجوري آآ البطريرك استقل بتونس والمغرب والجزاير عن الدولة البيزنطية وعنده طموحات يدخل ياخد ليبيا بياخد مصر كمان من من المسلمين. فاضطر سيدنا عثمان بن عفان ان هو يحارب. هيحارب بجيش قليل جيش المسلمين بعد ما ادى له المدد وجهز له العدد
الكبير وصل عشرين الف. جيش الدولة الرومانية مية وعشرين الف على اقل تقدير. فالموقعة صعبة جدا. فسيدنا عثمان بن عفان عايز عبدالله بن سعد بن ابي صرح على القتال وانه يستنفذ الوسع كله في تجهيز العدة وفي حرب فقال له وعده قال له والله
وحققت النصر في هزه الموقعة ونصر حاسم واضح ساعطي لك خمس خمس الغنائم خمس خمس ده حصل سيدنا عثمان بن عفان عشان يحفز والي مصر على هذه الموقعة وانه ينتصر فيه قال له هدي لك خمس الخمس. خمس
خبث غنائم الموقعة. الغنائم بتتوزع اربع اخماس للجيش وخمس للدولة. هو قال له اربع اخماس الجيش دي هياخدها جيش وانت معهم زي الطبيعي في التقسيمة العادية. والخبز بتاع الدولة ده لو حققته النص هاديك خمسه. كنوع من التحفيز ونقف بقى
مع الموضوع ده. اولا افريقيا اللي هم بيقولوا ادى له خمس افريقيا. افريقيا يعني تونس لغة كده ساعتها كلمة افريقيا مش معناها القارة مش معناها قارة افريقيا مش بيجي لنا الانطباع لما نقرا الشبهة وبالزات لما يكون حاططها واحد مغرض فهو عايز يتوهك فيقول لك ادي له خمس افريقيا
خبز هو قصده تونس. افريقيا ديت معناها تونس. المنطقة اللي حوالين قرطاج كانوا مسمينها افريقيا اللي هي تونس. بعد كده اصطلح على يعني حتى مش شمال افريقيا كله مش يعني كلمة افريقيا مش شاملة الجزاير والمغرب. لأ دي المقصود بها تونس بس
وبعدين بعد كده توسع اللفز وشمل شمال افريقيا وبعدين بعدين بعد كده شمال افريقيا قارة افريقيا كلها لكن المقصود في هزه الكلمة اللي قالها سيدنا عثمان هيدي له خبز الخمس هيدي له خمس خمس تونس. وبعدين النقطة التانية ان هو وعده
بهزا النفل الخاص لهزه المعركة مش هيدي له خمس اللي جاي من افريقيا. لأ مش خمس دخل افريقيا بقى كل السنين بعد كده هي معركة ديت هتاخد خمس الخمس لو حققتوا النص في هزه المعركة. الحاجة التالتة اللي نعرفها
من حق الحاكم ان يعطي اهل البلاء والاجادة نفلا او جائزة. والكلام ده على فكرة عمله النبي صلى الله عليه وسلم وعملوا ابو بكر وعملوا عمر رضي الله عنهم جميعا. كان بيعمله خالد ابن الوليد كتير في الموقعة وده كان احد سر
خلاف ما بينه وما بين عمر بن الخطاب عمر بن الخطاب عايز النفل ده يبقى تبعه هو هو اللي يديه وساعات خالد كان يعمله من من نفسه. ان بعد اما
اربع اخماس للغنيمة للجيش ويفضل عنده خمس بتاع الدولة ينفل منه بعض الذين اجادوا في المعركة. فده عمله الرسول ابو بكر وعمله عمر فايه المانع انه يعمله عثمان ابن عفان رضي الله عنه لمصلحة المعركة لمصلحة الامة لمصلحة المسلمين بيدي له جايزة معينة
عشان يستكمل الوسع بتاعه في تجهيز الجيش وما يبقاش همه انه يرجع لمصر ما استقره ومكانه. طبعا هو بيقاتل في سبيل الله بس دي النفوس محتاجة الدعم ومحتاجة المدد ومحتاجة المال ومحتاجة الوضع الاجتماعي. اه الحاجة
ان هذا النفل زي ما قلنا ما كانش من اربع تخماس ما فيهوش اي اشارة على حقوق الجنود المشاركة في الموقعة. الاربع الخماس بتوع الجنود مش هيقرب منهم سيدنا عثمان ابن عفان هيتقسموا على الجيش بالتساوي. الحاجة الخامسة
النصر كان مبهر. المعركة دي كان النصر فيها مش طبيعي. واتكلمنا عليها في حلقة ماضية ارجعوا لها. موقعة السبيطلة الموقعة ديت تحول فيها الجيش الروماني اللي هو مية وعشرين الف او اكتر الى قتيل واسير ولم يفقد المسلمون في هذه الموقعة
الا ثلاثة جنود فقط. تخيل انت موقعها بقى لها شهر شغال. لم يفقد المسلمون في هذه الموقعة الا تلات جنود من العشرين الف يعني انا عشرين الف وهما مية وعشرين الف وانا اخسر تلاتة بس وهما يتحولوا ما بين قتيل واسير شيء مزهل
مبهر مش طبيعي. فطبيعي جدا ان هو يدي له هزا العطاء من خمس الدولة لهزا الانجاز الرهيب اللي اتحقق الحاجة الساتة بقى والاخيرة نختم بيها ختام القصة هي القصة انتهت ازاي انت ليه لما
حكيت القصة ما كملتهاش. طب انا هاكمل لك القصة وانت في الاخر هتخطأ لي عثمان مش علشان هو اعطاه علشان هو سحب العطاء ايه اللي حصل؟ اللي حصل ان مجموعة من قوات مصر بعد ما موقعها انتهت واتوزعت الغنايم والاربع تخماس اتوزعوا وخمس الدولة هيروحوا
تروح للدولة خد منه عبدالله بن سعد بن ابي صرح الخمس خمس خمس الخمس يعني وبعت اربع اخماس الخمس ده لعثمان في المدينة. قالوا له القادة قالوا له لا الكلام ده ما ينفعش. انت ايه اللي خدته ده؟ المفروض تراجع قال لهم لا القسم ده اللي اداه لي
عثمان ابن عفان الامير امير المؤمنين واداه لي عشان احنا حققنا له وده كان وعد اما قالوا له لأ الكلام ده ما ينفعش مش عاجبنا الكلام ده. تاخد انت زيادة عننا
فرفضوا مجموعة من القادة في مصر طبعا القادة المصريين ساعتها كلهم يمنيين. معظم القادة من اليمن يعني اهل مصر ساعتها القبائل العربية اللي كانت عايشة في والجيش المصري ساعتها كله يعمل ايه؟ مش مش من اهل مصر نفسها. كله من اهل اليمن. فالقادة دولت ما عجبهمش الوضع ده وعملوا وفد مع بعض وراحوا لعثمان
عثمان بن عفان يعترض في المدينة المنورة. يقول الطبري في هذه الرواية فشكوا عبدالله بن سعد فيما اخذ. فقال لهم عثمان عثمان بن عفان انا نفلته. انا اللي مدي له مش هو اللي واخد لوحده. انا اللي مدي له. انا نفلته. وقد امرت له بذلك. لكنه شم فيهم رائحة
والتمرد وهو مش ناقص لان الكلام ده حصل في مكة من شوية وحصل في العراق. لو حصل في مصر كمان هتبقى مشكلة بدأ يعني يختبر كده رد فعلهم. فقال لهم انا نفلت وقد امرت له بذلك وذاك اليكم الان. فان
رضيتم فقد جاز. وان سخطتم فهو رد. لو عايزيني ارجع في كلامي في هزا الموضوع انا ما عنديش مانع لكن آآ لو انتم رديتوا خلاص ياخد فقالوا فانا نسخطه. لأ مش عاجبني. مش عايزين. قال فهو رد. وكتب
لعبدالله بن ابن سعد هو اخوه في الرضاعة فله دلالة عليه. قال له معلش يا عبدالله تحصل مشاكل في البلد وتحصل اضطرابات وكلام من ده. رجع النفل ده الديك تاني يحطه في خزينة الدولة ومعلش بقى استعوض وربنا سبحانه وتعالى يعوضك من وجه اخر وخلاص. وقبل عبدالله بن سعد
ابن ابي صرح هزا الموضوع ورجع فعلا الفلوس وما خدهاش. ايه رأيك؟ دلوقتي انا عارف ان المشاهدين مش هتقولوا يا ريت وما رجعهمش هيقول لك ده دلالة مسلا على الضعف. ده ممكن بعد كده يتجرأوا عليه. ده ممكن كزا. ده ممكن يكون ده ايه المبررات اللي حصل بعد كده حصار سيدنا عثمان والفتنة نتيجة مسل هزه المواقع
ان هو بييجي هتقول عكس اللي انت كنت بتقوله تماما في الاول لان المعلومات اتغيرت اللي عندك دلوقتي. وده ديت ديت خطورة تحليل التاريخ بمعلومات ضعيفة. معلومات غير صحيحة. صح ولا مش صح؟ دي قضية بقى اتكلموا فيها
هو عثمان بن عفان في هزا الموقف وازن المصالح والمفاسد. مفسدة ان انا ارجع في كلامي صح مفسدة ان انا بعد ما وعدت الراجل اخد منه المال. صح. لكن المفسدة الاعلى ان يحصل انقلاب في البلد وما اعرفش اسيطر عليه
وعملي واقعي عثمان ابن عفان رضي الله عنه شايف ان الطاقة الاسلامية في مصر محدودة وان القادة دولت كبار ولهم قبائل وراهم يوم جيش ولو هم ما عجبهمش هم مجتمعين كده هيقلبوا عبدالله بن سعد بن صرح وتبوز مصر وبالتالي تضيع كل المكاسب اللي حققناها على مدار
السنوات الماضية وزنها كده متفق او غير متفق معه هو رؤيته كده في هزا الحدس في زلك الوقت والصحابة اللي معه في المدينة المنورة لم ينكر عليه منهم احد وكان موجود كبار الصحابة كانوا عايشين في المدينة في زلك الوقت احنا لسه في الزمن الاول. احنا في الكلام ده في سنة سبعة وعشرين من الهجرة. يعني عدد كبير جدا من الصحابة عايشين
فما حدش انكر على عثمان ما فعله في هذه القضية. ازا في هذه الشبهة ده اللي عمله سيدنا عثمان ان هو في الاخر جه على حساب آآ اخوه في الرضاعة جه على حساب نفسه جه على حساب قراره وهدى الامور وفعلا الامور هديت لكن
الى ازل هنيجي بعد كده نشوف ان مع تطور الاحداس هتلاقي اصحاب الفتن ما بيهدوش ابدا. ده مش عاجبهم. طب حللهم ده هيطلع لهم بحاجة تانية حاجة التالتة الحاجة الرابعة لحد ما حصل اللي حصل وحصل الحصار اللي انتم هتسمعوه عنه في سنة خمسة وتلاتين في اخر عهد سيدنا عثمان ابن عفان رضي الله عنه وارضاه. الشبهات التي
اثيرت على عثمان بن عفان كلها مردود عليها. لكن قبل ما ترد لازم ترجع لاصل القصة. وترجع للحكاية المتكاملة وترجع للمصادر الصحيحة وعندها يتضح لك الامر وتعرف ان هذا الرجل قام لا تدان في تاريخ المسلمين. جزاه الله خيرا عنا وعن المسلمين. اسأل الله
عز وجل ان يتقبل منا ومنكم جزاكم الله خيرا. والسلام عليكم ورحمة الله وبركاته